barren.eus - Zirardamendi-Aiastia fronte-lerroan hildako gudariak gogoratu dituzte\nZirardamendi-Aiastia fronte-lerroan hildako gudariak gogoratu dituzte\nArgitaratua: 2020-09-21 10:56\n1936ko irailean eta urrian Elgoibarko Zirardamendi-Aiastia (San Migel) fronte-lerroan hildako gudariak gogoratu zituzten atzo, urtero legez.\nIrailaren azken aurreko domekan egin ohi duten omenaldia egin zuten atzo, instituzio, elkarte, kultur erakunde eta alderdi politikoetako zenbait ordezkarik Aiastian eta Zirardamendin.\nAiastiako Murkaikupe ftontoiaren atzean landatuta dagoen Gernikako arbolaren kimuari bisita egin eta gero, Zirardamendirantz jo zuten omenaldi ekitaldian parte hartu zuten lagunek. Bidean, lau gudari desobiratutako tokian lorak laga eta Zirardamendiko gurutzetxoan beste lore sorta bat laga zuten, han hildako gudarien omenetan. "Omenaldi honekin, euskal soldadu gazte hauen sakrifizioa gogorarazi nahi izan da eta memoria historikoa funtsezko bidea dela azpimarratu elkarbizitza eta adiskidetzea bultzatzeko", adierazi dute omenaldiaren sustatzaileek.\nElgoibarko memoria historikoa berreskuratzeko herritarrek sortutako Elgoibar1936 taldeak, Ahaztuen Oroimena Markinaldeko Frentea 1936 taldeak eta Aranzadik elkarlanean desobiratu zituzten 2012. urtean 1936ko gerran Frankoren tropek fusilatu eta auzokoek Zirardamendin ehortzitako lau gudariren arrastoak.\n*Argazkiak: Elgoibarko Udala


Galdera batzuk ETB Maratoiari buruz, etxeko teilatura igota • ZUZEU\nGaldera batzuk ETB Maratoiari buruz, etxeko teilatura igota –\nNola “izango gara berriz zoriontsu edozein herriko jaixetan”, zergen bidez finantzatu beharrekoa karitate bidez ordaintzen bada? Eta karitate kanpaina bat telebistarako ikuskizun bihurtzen bada?\nEgia da “Lau teilatu” abestia atzekoz aurrera jartzen baduzu “Karitatea elizatik atera eta telebistan sartu zen” esaldia entzuten dela?\nZer pentsatuko genuke Espainiako telebista batean 17 orduz abesti berbera behin eta berriro jarriko balute? Adibidez, “Aserejé” edo “Macarena”…\n“Hemen gaude eta poztutzen gara”? Zer dio “zure aitak”? Zer dio Josu Bergara abeslariak?\nDuela urte askotxo, Xabier Montoiak kantaldi bat eman zuen Donostiako Parte Zaharreko lokal batean (Garai hartan bakarlari zebilen). Kontzertua bukatu ondoren, aukera eman zigun han geundenoi kitarra hartu eta abesti bat abesteko. Han zegoen gazte batek kitarra hartu eta “Lau teilatu” abestu zuen. Abesten bukatu zuenean, Xabier Montoiak hau esan zuen ironiaz eta haserre punttu batekin: “Euskal abesti guztietatik hori aukeratu behar zenuen? Zergatik?”.\nKanpaina horretarako, zergatik ez dute aukeratu “Gizartearen eraikuntza” abestia edo abesti horren zati hau?\nEdota zergatik ez “Aberri ilunaren poema”?\n*”Gizartearen eraikuntza” abestiaren letra Pako Aristirena da, eta Mikel Markezek abestu izan du.\n**”Aberri ilunaren poema” Xabier Leteren abestia da.\n2 pentsamendu “Galdera batzuk ETB Maratoiari buruz, etxeko teilatura igota”-ri buruz\nBa Ote! 2020-01-09 15:29\nNik beste bi galdera gehituko nituzke, uzten badidazu:\nZer zuen buruan halako kanpaina diseinatu zuenak, marihuanari eskainitako “Lau Teilatu” abestia hautatzeko?\nKontziente dira “Lau Teilatu” kantatzen atera diren politikari guztiak marihuanari eskainitako kanta bat kantatu dutela publikoki?\nLehendakari-jesuita marihuanari abesten ikusteagatik soilik merezi zuen kanpainak…\nMartin Kitto 2020-01-09 20:46\nZure galderek Eusko Legebiltzarrean legebiltzarkide batzuek Ruper Ordorikaren “Zaindu maite duzun hori” abestia abestu zutenekoa ekarri didate gogora.\nOrduko hartan ez zuten jakin abestia zeri buruzkoa zen edota zein zen abestiaren jatorria.\nBaina abestu abestu zuten.\nRuperrek ere eman zuen iritzia: https://eibar.org/blogak/iturri/eta-ruperrek-zer-dio-ruperrek\nZer pentsatzen ote du Juan Karlos Perezek? Beste galdera bat…


Corpo Humano - BASQ1571 - Basque(Navarro-Labourdin)NT - Bíblia Online\nEta iaquin deçan çuetaric batbederac bere vnciaren posseditzen sanctificationerequin eta ohorerequin:\nEz guthiciataco affectionerequin, Gentil Iaincoa eçagutzen eztutenen ançora.\nAla eztaquiçue ecen çuen gorputza temple dela çuetan den Spiritu sainduaren, cein baituçue Iaincoaganic, eta etzaretela ceuron buruèn?\nEcen erossiac çarete precioz: glorifica eçaçue bada Iaincoa çuen gorputzean, eta çuen spirituan, cein baitirade Iaincoarenac.\nViandác sabelaren, eta sabela viandén: baina Iaincoac haur eta hec deseguinen ditu: baina gorputza ezta paillardiçataco, baina Iaunarendaco, eta Iauna gorputzarendaco.\nIhes eguioçue paillardiçari: ecen guiçonac daguian bekatu gucia gorputzetic campoan da, baina paillardiça eguiten duenac, bere gorputz proprira bekatu eguiten du.\nBada baldin eure begui escuinac trebuca eraciten bahau, idoqui eçac hura, eta iraitzac eureganic: ecen hobe duc hiretaco, gal dadin hire membroetaric bat, eta eztadin hire gorputz gucia egotz gehennara.\nEta baldin eure escu escuinac trebuca eraciten bahau, trenca eçac hura, eta iraitzac eureganic: ecen hobe duc hiretaco, gal dadin hire membroetaric bat, eta eztadin hire gorputz gucia egotz gehennara.


Indesa 2010 enpresak Lezako ospitalea gehitu dio Osakidetzari eskaintzen dion garbitegi zerbitzuari | El Correo\nZurekinIndesa 2010 enpresak Lezako ospitalea gehitu dio Osakidetzari eskaintzen dion garbitegi zerbitzuari\nIndesa 2010 enpresak Lezako ospitalea gehitu dio Osakidetzari eskaintzen dion garbitegi zerbitzuari\nEuskal Osasun Zerbitzuak egindako enkargu honekin, enplegurako zentro bereziak Arabako eta Debagoieneko ospitale publikoko guztietako garbitegi zerbitzuaren ardura hartu du\nMartes, 31 octubre 2017, 07:25\nIndesa 2010 enpresak Lezako ospitalea gehitu dio Osakidetzak egindako enkarguari. Horiek horrela, Euskal Osasun Zerbitzuak Araban dituen ospitaletako garbitegi zerbitzuaren ardura izango du enplegurako zentro bereziak.\nHau da, Arabako Foru Aldundiaren –zatirik handiena– eta lurraldeko zenbait toki erakunderen partaidetzako sozietate horrek –800 pertsonak egiten dute lan, eta horietatik % 90ek ezintasunen bat dute– lurraldeko ospitale publiko guztien garbitegi zerbitzuaren ardura izango du..\nAlegia, Indesa 2010 enpresak hauei eskaintzen die zerbitzua: Arabako Erakunde Sanitario Integratuari, Txagorritxuko eta Santiagoko egoitzak eta kanpo kontsultak barne; Arabako Osasun Mentaleko Sareari, hots, Psikiatria eta Arabako Ospitalez Kanpoko Osasun Mentalaren ospitaleari eta Arabako Errioxako Erakunde Sanitario Integratuari (Lezako ospitalea).\nOsakidetzak, aurten, halaber, beste kudeatzeko ardura bat eman zion; hain zuzen ere Debagoieneko ospitaleko (Arrasate) garbitegi zerbitzuarena. Uste da Indesa 2010 enpresako garbitegiak garbituko duen arroparen % 76 Euskal Osasun Zerbitzuko zentroetatik datorrela.\nLezako ospitalekoak gehituta, uste da enplegurako zentro bereziak Osakidetzaren mendeko zentroetatik datozen 2.000 tona arropa garbituko dituela; horietatik 65 tona Arabako Errioxako Erakunde Sanitario Integratuarenak. Ehun bat pertsonak egiten dute lan Indesa 2010 enpresaren garbitegi atalean.\nSozietate horrek 800 langile ditu eta horietako ehuneko laurogeita hamar ezinduak dira. Haietatik gehienak, 350 inguru, adimen desgaituak dira. Beste 200 pertsonak desgaitasun fisikoren bat daukate, 70ek buruko gaixotasunen bat, eta 40 zentzumen desgaituak dira. Indesa 2010 enpresaren langile gehienek arlo hauetan dihardute: industria, garbiketa, lorezaintza, garbitegi industriala eta otordu-zerbitzua edo cateringa.\nHamiltonek bere eskuan du historia Pre-zinebi hasiko da ostiralean «motorrak berotzen hasteko» helburuarekin


Uliako Kontserbazio Bereziko Eremuaren inguruko azalpen kartelaren gaineko kontrol mozioa | Irabazi Donostia\nIrabazi Donostia > Bloga > Erakunde ekimena > Mozioa > Uliako Kontserbazio Bereziko Eremuaren inguruko azalpen kartelaren gaineko kontrol mozioa\nLehen esan dugun batzordearen hil honetako bileran esan genuen bezala, Uliako kontserbazio bereziko eremuaren inguruko azalpen kartela, Sagueskoa, lurrera erorita dago aspalditxo honetan.\nGobernuak azaldu zuen kartel berri batzuk egiten ari direla, Ulia mendian jartzeko, eta berriak jartzekoan jarriko duela Sagueskoa ere.\nOndo iruditzen zaigu Uliak natura aldetik dituen balioen gaineko informazioa hobetzea Udalak, bat baitator guk gune babestu horren gestioa hobetzeko aurkeztu dugun ekimen askorekin; baina, hala ere, guk uste dugu, hori egin bitartean, berriz jarri behar dela erorita dagoen kartela pasoa mugatzeko langan, lehen zegoen bezala.\nBeste alde batetik, guk pentsatzen dugu Ingurumeneko Aholku Batzordeari ere eman behar zaiola kartel berrien gaineko informazioa, aztertu eta zer irizten dion esateko bidea izateko hark ere.\nDonostiako Udalbatzak hertsatuki eskatzen dio udal Gobernuari berriz ere jartzeko eroritako kartela Saguesko langan, harik eta Ulia mendiko kontserbazio bereziko gunearen gaineko informazio kartel berriak jarri arte.\nDonostiako Udalbatzak hertsatuki eskatzen dio udal Gobernuari Ingurumeneko Aholku Batzordeari ere emateko Ulia mendian kartel berriak jartzeko proiektuaren xehetasunak.


UCI eta bere Historiaadmin2015-03-06T10:03:44+00:00\nUCIek eboluzio handia izan dute historian zehar. Honek arrazoi argi bat dauka: Gero eta gaixotasun gehiago azaldu egin dira eta teknologia eta zientzia era berean eboluzio bera eraman dute.\n1860ean, Florence Nightingalek medikuntza modernoaren eragileak, gaixoek kirurgia izan ostean, ospitale baten barnean unitate especial baten beharra zutela azpimarratu zuen. Hori dela eta UCI baten lehhenengo esannahiak oso polemikoak suertatu ziren medkuntzaren zehar. Lehenengo UCIa ordea, W.E. Dandy doktoreak eragin zuen, zeinek 4 gaixoentzako lekua zuen, eta kirurgia osteko momentuetarako egina zegoen. Alemanian ordea lehenengo UCIak 1930 urtean ezagutu ziren. Gainera zenbait urte geroago bigarren mundo gerran, zauritutako gudariak ebakuntza izan ostean mota hauetako unitateetan beraien zendaketa bukatzen zuten. Geroago, 50. Hamarkadaren hasieran lehenengo arnasketarako arreta unitateak agertzen asi ziren, Danimarkan eman zen poliomielitis epidemia zela eta, non batik bat trakeostomia zerbitzuak eman ziren.\nOrduan esan daiteke, gaur egun ezagutzen den UCI baten zentzua, lehen UCIen eboluzio natural bat izan da. Horrela, 50. Hamarkadaren bukaeran eta 60. Hamarkadaren hasieran, UCIek garapen izugarria izan zuten medikuntza intentsiboaren arloko unitatea bezala, hori bai, ospitalaren instalazioetatik at. Esan behar da, 1958. Urtean, bakarrik gutzienez 300 gaixoentzako ospitaleen laurden batek UCI bat zeukan bere izenean. Datu honek nabarmen egin zuen gora 60. hamarkadan. Gainera, 1961. Urtean Kanadan egindako azterketa batzuek, UCIak direla medio eman zen heriotza tasaren murrizketa argi geratu zen.\nGaixoen heriotza tasaren datu positivo hauekin batera, esan behar medikuntza intentsiboak gero eta indar gehiago hartzen asi zela. Horrela, zenbait erakunde zortzen hasi ziren, SCCMa (Amerikar Zainketa Intentsiboetako Erakundea) bezala 1970. urtean. Espainiar estatuan, 2015/1978 Dekretua izan zela medio, Medikuntza Intentsiboa izenarekin ezagututako kontzeptua sortu zen. 1982. urtean ESICM (Zainketa Intentsibo Europear Erakundea) sortu zen. Baita ere, barne medikuntza, ginekologia edo kirurgia bezalako espezialitateen ziurtagiria eman zen Amerikar Espezialitate Kontseiluaren partetik.\nUCIak ospitalen atal bat bezala finkatu eta gero, hemen ematen ziren zerbitzu eta tratamenduen eboluzio handi bat hasi zen, gaixo larrien gaixotasunak modu aurrerartuago batean borrokatzen ziren arabera. Hori dela eta, UCI baten istorioa gaur egun oraindik idazten ari da eta idazten jarraituko da, gaixotasun berriak eta teknologia berriak agertzen diren arabera.


Bilera egin dute Kristau Eskolako arduradunek eta sindikatuek, baina ez du fruiturik eman | Gizartea | Berria\nBilera egin dute Kristau Eskolako arduradunek eta sindikatuek, baina ez du fruiturik eman\nKatigatuta jarraitzen dute bi aldeek, eta langileek gogora ekarri dute Hezkuntza Sailak auziak duen "erantzukizuna"\nKristau Eskola eta IZEAko greba deialdiko manifestazio bat, joan den apirilean, Bilbon. Monika del Valle/Foku\nBizi jarraitzen du Kristau Eskolako eta IZEAko ikastetxeetako lan gatazkak. Bilera bat egin dute gaur langileek patronalarekin, baina ez da bi aldeen artean hurbilketarik egon. Langileen ordezkariek deitoratu dute lehendik ere aurkeztutako proposamen batekin agertu direla zentroetako arduradunak: "Ez da berria". Patronalak, berriz, kritikatu du "etsigarria" dela sindikatuen jarrera: "Guk mahai gainean jartzen ditugun proposamenak aski ez direla esatera mugatzen diren heinean, ordezko proposamenik lantzen ez duten bitartean, ezinezkoa izango da akordioa".\nMaiatzaren 30ean bilera bat izan zuten Lan Harremanen Kontseiluan bi aldeek, eta beharginen aburuz, orduan aurkeztu zuen neurri sortarekin agertu da gaur da gaur patronala, langileen "eskakizunak" aintzat hartzeko aterik zabaldu gabe. Patronalak, berriz, sindikatuei egotzi die ez ordezko proposamenik eramatea bilerara.\nLangileek gogora ekarri dute Eusko Jaurlaritzako Hezkuntza Sailak ere "erantzukizuna" duela auzian, eta esku hartzeko eskatu diote. Orain arte erakundeak izan duen portaera arbuiagarritzat jo dute: "Ez da ari gatazka bideratzeko deus ere egiten".\nIkasturte guztia egin dute langileek protestan, eta 24 greba egun egin dituzte. Ezinegona sortu du horrek zentroetan, eta kexu ere azaldu dira hainbat familia egoerarekin. Araba, Bizkai eta Gipuzkoako 215 ikastetxe daude sarean eta 120.000 ikasle inguru dituzte.


Dena prest Azkoitian biharko umeen danborradarako. Noticias de Gipuzkoa\nDena prest Azkoitian biharko umeen danborradarako\nParte hartu nahi duten bost urteko umeek oraindik aukera dute, Udaleko Kultura sailarekin jarri behar dira harremanetan\nAntolatzaileak danborradaren aurkezpenean.\nAzkoitia- Azkoitiko herria prest dago txikienen danborradaz goza-tzeko. Hitzordua bihar, larunbata, izango da. Balda Plazatik aterako desfilea, 17.30ean, eta bertan parte hartuko duten 250 partaideek danborrak astinduko dituzte Azkoitiko kaleetan zehar. Bost eta 14 urte bitarteko haurren sei konpainia aterako dira eta beste 50 haur izango dira karrozan eta gastadore bezala.\nDanborren desfileak egingo duen ibilbidea honako hau izango da;Balda plaza, Santa Klara, Trino Uria Pakea aldetik, Julio Urkixo etorbidea, Balda Plaza, Plaza Berri, Kale Nagusia, Herriko Plaza, Umore Ona elkartea, Kale Nagusia, Aingeru kalea eta frontoia.\nBihar eguraldi txarra egingo balu, haurren danborrada igande goizera atzeratuko lukete. Kasu horretan, antolatzaileek bihar 16.00etan erabakiko dute irten ala ez. “Erabakia kaleko megafonia bidez jakinaraziko da. Igandean izatekotan eguerdiko 12.00etan izango da. Umeak 11.30ean Balda Plazan elkartuko dira”, agertu dute.\nAzkoitiko Udalak aurreratu duenez, parte hartu nahi duten bost urteko haurrek oraindik aukera dute danborradan irteteko. Horretarako Udaleko Kultura sailarekin jarri beharko dute harremanetan;udaletxera gerturatuz edota 943 85 71 70 telefono zenbakira deituz. - Eregi


Ia mende bat auzoaren begiradapean : Irutxuloko Hitza\nIa mende bat auzoaren begiradapean\nLoiolako kuartelek ia 100 urte daramatzate Urumea ibaiaren ertzean, Loiola eta Txomiñenea auzoen artean, eta horrenbeste urtetan eragin nabarmena izan dute auzo horietan. Askotariko liskarrak izan dira bizilagunen eta militarren artean, eta kuartelak Donostiako antimilitarismoaren jomugan izan dira beti. Hala ere, garai batean, militarren presentziak dirua ekarri zuen inguruko auzoetan, eta euren seme-alabak zibilenekin hazi dira. Orain, kuartelen lursailean etxebizitzak egingo dituzte, baina militarrak ez dira Loiolatik joango, hipikara lekualdatuko dira.\nUrumea ibaiak banantzen ditu kuartelak, Loiola eta Txomiñenea. (Argazkia: Joseba Parron San Sebastian)\n“Kuartelak aurrean izatetik ondoan izatera pasako gara. Horretarako, hobe aldaketarik ez egitea; beste gauza bat izango litzateke kuartelak kentzea eta gu bakean uztea”. Hala baloratu du Teresa Urzainki Loiolako bizilagunak kuartel militarren lekualdatzearen albistea. Urzainkik 30 urte baino gehiago daramatza kuartelen parean bizitzen, eta bere balkoitik instalazioak ikusten ditu egunero: “Guretzat, putakeria bat da kuartelak hor egotea, bai sortzen dituzten eragozpenengatik, baita bistengatik ere: bista ederrak ditugu balkoitik, baina kuartelak hor izanda bista guztia zapuzten zaigu”. Era berean, kuarteletan gaur egun militar gutxi badaude ere, egunero ikusten edo entzuten dituela nabarmendu du Urzainkik: “Turuta egunean hiru aldiz jotzen dute, eta egunero ikusten ditugu bandera igotzen eta jaisten, korrika egiten eta halako tontakeriak egiten. Dauden gutxi horietarako, ez du merezi kuartelik izatea”.\nEgunero “turuta jotzen”, “bandera igotzen eta jaisten” eta “korrika egiten” aritzen diren horiek 1534. urtean sortutako 67. Tercio Viejo de Sicilia infanteria-erregimenduko militarrak dira, baina beste erregimendu batzuk ere izan dira Loiolan; hala nola, zulatzaileen seigarren erregimendua, artilleria astuneko hirugarren erregimendua eta mendiko zortzigarren infanteria-erregimendua. Bere garaian, kuartelak 2.000 militar inguru izatera heldu ziren, baina gaur egun, 400 edo 500 inguru daude. Kuartelak 1926ko otsailaren 22an inauguratu zituen Espainiako Gerra Ministerioak –Ormaechea y Cia enpresak eraiki zituen, 1922tik 1926ra–, eta Felix Elejalde Aldamak (Ezkurra, Nafarroa, 1949-Donostia, 2014) Behin batean Loiolan (1998) liburuan azaldu zuenez, kuartelek 2.223 pertsonarentzako lekua zuten eraiki zituztenean: 1.125 pertsona Princesa Maria Teresa ingeniaritza kasernan eta 1.098 pertsona Infanta Maria de las Mercedes infanteria kasernan (Alfontso XIII.a Espainiako garaiko erregeraren arreben omenez jarri zizkieten izen horiek Loiolako bi kuartelei).\nTeresa Urzainki, Loiolako bizilaguna: kuartelen parean bizi da. (Argazkia: Joseba Parron San Sebastian)\nAlfontso XIII.a, bere ama Maria Cristina eta Primo de Rivera jenerala izan ziren instalazioen inaugurazioan, beste hainbat agintarirekin batera. Espainiako erregearen presentziarekin lotuta, bitxikeria xelebre bat kontatu zuen Elejaldek liburuan. Dirudienez, kuartelak eraikitzen ari zirenean, Alfontso XIII.a Tuniz baserriaren inguruan zaldiz paseoan ibili ohi zen, eta, halako batean, zera bota zion baserriko arduradunak: “Adizu, jauntxo: lur hauek badute jabea. Zuri ez zaizu tokatzen hemendik pasatzerik”.\nKuartelak inauguratzeaz gain, Alfontso XIII.ak Loiola eta Espainiako armadaren instalazioak lotzen dituen zubia ere inauguratu zuen 1926an, eta militarrek haren izena jarri zioten. Nork esango zuen zubiak hautsak harrotuko zituela handik urte askora. Igor Alonso Loiolako Urumea ibaia auzo elkarteko kideak bizitza guztia darama auzoan, eta hala azaldu du: “Militarrentzako, euren konkistatzaile pentsamoldearen barruan, zubiak Alfontso XIII.aren izena izan behar du. Plaka bat jarri zioten izen horrekin, udalak izen ofiziala jarri zion [Urdintzuko zubia], eta azkenean, beraiek beste plaka bat jarri zuten erdian, Puente de Alfonso XIII dioena. Izan ere, beraientzako, zubi hori euren jabetzakoa da nahiz eta okupatuta daukaten”. Zubia, berez, zibila da, eta bizilagunek eskatuta, udalak 1998an berreskuratu zuen jatorrizko izena: Urdintzuko zubia, han inguruan zegoen etxe baten omenezkoa. Gaur egun, plaka ofiziala dago zubiaren Loiolako aldean, baina Alonsok azaldu moduan, erdian Puente de Alfonso XIII dioten plaka ez ofizialak daude.\n(Diseinua: Gotzon Beloki)\nZubiarena, ordea, ez da izan bizilagunen eta militarren arteko liskar bakarra. Alonsoren arabera, kanpoko militarrak maniobrak egitera joaten direnean izaten dira arazoak, bereziki: “Gaizki begiratzen gaituzte euskaraz hitz egiteagatik, pintaketa naziak egin izan dituzte eta tabernetan ez da giro ona izaten. Kuarteletan bizi direnak, ordea, saiatzen dira atentzioa asko ez ematen, nik uste”. Ildo beretik jo du Urzainkik, eta kuarteletako militarrekin harreman handirik izan ez dutela nabarmendu du: “Ez da inoiz harreman esturik izan bizilagunen eta militarren artean; militarrak dira eta listo. Kuartel barruan bizi izan dira beti, eta ateratzen eta sartzen baino ez ditugu ikusten. Noizean behin, Viva España! eta horrelakoak oihukatzen entzuten ditugu, baina besterik ez. Lehen, bazegoen auzoan poteatzen zuen militar kuadrilla bat, baina aspaldi ez ditut ikusi”. Loiolan asko ibiltzen ez badira ere, Alonsok kontatu du batzuetan tabernetara “futbol partidak ikustera” joaten direla, baina “kontuz” ibili behar dela, edaten dutenean “berotzen” direlako. Horregatik, auzo elkartekoak azpimarratu du tabernariak ere ez direla eroso sentitzen militarrekin: “Uste dut tabernariek ere ez dutela nahi militarrak euren establezimenduetara joatea, askotan liskarrak sortzen dituztelako. Esaterako, behin militar batzuk SS nazien adabakiekin etorri ziren, eta liskar handia izan zen, noski”. Urzainkik askotariko liskarrak gogoratzen ditu auzoan: “Soldadutzaren garaian, herritarrak sagardotegietatik jaisten zirenean, kuartelaren aurrean gelditzen ziren askotan, eta militarrei oihuka hasten zitzaizkien. Ohikoa zen garai hartan”.\nJendetza Loiolako kuartelen inaugurazioan, 1926ko otsailaren 22an; agertokian, eserita, Alfontso XIII.a Espainiako erregea eta bere ama Maria Kristina. (Argazkia: Ricardo Martin/Kutxateka)\nHorregatik, Alonsok nabarmendu du “auzoaren betiko aldarrikapena” izan dela “militarrek alde egitea”. Bestalde, salatu du bizilagun gehienei arrotza egiten zaiela kuartelen existentzia bera: “Garai batean, denbora gutxian hainbat liskar izan ziren auzoan, eta pentsatu genuen beraiekin hitz egitera joatea, baina beldurra ematen du. Ateak irekitzeko jardunaldiak egin izan dituztenean ere ez gara joan, arrotza egiten zaigulako militarren parafernalia guztia”.\nDerrigorrezko zerbitzu militarraren garaian, donostiar guztiek Loiolako kuarteletara joan behar zuten soldadutza egiteko izena ematera, eta ondorioz, Alonsok azaldu duenez, “diru asko egin zen Loiolan”: “Hemendik pasatzen zirenek ogitartekoak jaten zituzten auzoko tabernetan, eta taberna batzuetan militarrentzako armairuak zeuden. Ezin zirenez kuarteletatik kaleko arroparekin jantzita atera, uniformearekin ateratzen ziren, eta etxeetako edo lokaletako takiletan aldatzen ziren, eta arduradunari armairua erabiltzeagatik ordaintzen zioten”.\nIgor Alonso, Loiolako Urumea ibaia auzo elkarteko kidea. (Argazkia: Igor Alonso)\nHortik jo du Igor Martin Txomiñeneko Lanberri auzo elkarteko kideak –30 urte baino gehiago daramatza auzoan bizitzen–, eta gogoratu du Loiolako Americano tabernan militarren merchandising-a saltzen zutela: “Nire amonaren etxean bazegoen han erositako militarrez jantzitako panpin bat”. Era berean, militarrek inguruko bizilagunekin izandako harremana Alonsok azaldutakoa baino naturalagoa izan dela azpimarratu du Martinek: “Derrigorrezko zerbitzu militarraren garaian mugimendu eta kontsumo asko izan zen hemen, baina gerora ere, militarrak auzoan ibili izan dira, Loiolan bereziki, erosketak egiten eta taberna giroan; betidanik hartu izan ditugu tragoak elkarrekin auzoko tabernetan”. Horretaz gain, militarrek auzoan ere lagundu izan dutela nabarmendu du Martinek: “Ateak irekitzeko jardunaldiak egin izan dituztenean, beti gonbidatu gaituzte, eta ez da inoiz arazorik izan. Jaietan ere laguntzen digute, eta futbol partidak ere jolastu izan ditugu euren aurka. 2011ko uholde handietan ere hemen egon ziren esku bat botatzen”. Hala ere, gaur egun egoera aldatu egin dela esan du Alonsok: “Gaur egun, nahiko neutrala da egoera: ez dute garai batean sortzen zuten dirua sortzen, eta, normalean, ez dira liskarrak izaten”.\nSoldadutzaren urteetan, ETAren hainbat atentatu izan ziren kuarteletan, eta Martinek gogoratu du polizia militarra ibiltzen zela orduan auzoan: “Atentatuek ez zuten zerikusirik gurekin, baina egia da zerbait gaizki ateraz gero arriskuan egon gintezkeela. Garai hartan, polizia militarra eskolaren inguruan patruilatzen hasi zen, eta gogoratzen dut segurtasuna ematen zigula”. Alonsok, ordea, ez du segurtasun sentsazioa gogoratzen patruila haiekin: “Auzoa patruilatzen hasi zirenean, Loiola auzo militarizatu bihurtu zen. Era berean, Hispanitatearen Egunaren moduko jaietan, auzoa inguratzen zuten, eta kontrol bat pasa behar zenuen auzotik ateratzeko edo sartzeko. Sarritan, liskarrekin bukatu izan dira halako egunak”.\nAntimilitarista talde bat Urumea ibaian, 1980ko edo 1990eko hamarkadan, kuarteletan ekintza bat egin ostean. (Argazkia: Bake Ekintza Antimilitarista)\nHorretaz gain, Martinek azpimarratu du auzokoen eta militarren arteko nahasketa “aberasgarria” izan dela: “Inguruko auzoetako jende asko militarrekin ezkondu da; kuartelak hain hurbil egonda naturala da, eta aberasgarria ere bada. Euren seme-alabek, noski, auzokoekin batera ikasten dute”. Alonsok militarren seme-alabekin ikasi zuen, eta harreman pertsonala txarra ez bazen ere, desberdintasunak zeudela gogoratu du: “Haurra nintzenean, eskolara militarren seme-alabekin joaten nintzen, eta bitxia zen: gurasoek ez zieten uzten euskarazko klaseetara joaten, eta San Fernando eta halako jaiegun espainiarretan ez ziren eskolara etortzen. Pertsonalki, nahiko harreman naturala genuen, baina bitxia zen hori guztia ikustea”.\nIa 100 urtez hirigunetik hain hurbil egonda, Donostiako eta Euskal Herriko mugimendu antimilitaristan garrantzia handia izan dute kuartelek. Bake Ekintza Antimilitarista taldeak azaldu duenez, 1970eko hamarkadan, derrigorrezko zerbitzu militarraren garaian, hasi ziren “desmilitarizazioaren alde” lan egiten, eta nabarmendu dute gizartea oso kontzentziatuta zegoela orduan: “Kale mobilizazioa etengabea zen, eremu militarretan, epaitegietan, kartzelan, eta abar. Aldi berean, alderdi politikoak eta sindikatuak mugitzera behartzen genituen, Soldadutzaren Ordezko Zerbitzu Soziala ez garatzeko eta udalak intsumiso izateko, adibidez”. Era berean, XX. mendeko azken hamarkadetako ekintzak gogoratu dituzte: “Ekintza antimilitaristak ugariak izan ziren 1980ko eta 1990eko hamarkadetan. Pertsonak zubian kateatzea zen ohikoena, baina ikusgarriena 1998ko martxoan izan zen: lau pertsona kuartelen eremuan sartu ziren eta kondoiak jarri zituzten kañoi batzuetan: frankismoaren ondoren zibilak Guda Kontseiluan epaitu zituzten lehen aldia izan zen, eta bost hilabeteko kartzela zigorra jaso zuten”.\nDerrigorrezko zerbitzu militarra bertan behera geratu ondoren ere borrokan jarraitu dutela azpimarratu dute antimilitaristek: “Azken urteotan ate irekien eguna ospatu dutenean elkarretaratzeak egin ditugu, salatzeko Loiolako lurren gaineko eremuarekin espekulatzen zuten bitartean gizartearen aurrean beste aurpegi gozoago bat erakutsi nahi zutela”. Horretaz gain, salatu dute militarrek gero eta presentzia handiagoa dutela hirian: “EHUko Udako Ikastaroetan parte hartzen dute, San Telmo Museoan eta Koldo Mitxelenan hitzaldiak ematen dituzte eta Miramarren kontzertuak eskainitzen dituzte. Euren burua zuritzen saiatzen dira, baina militarismoaren kalteak argiak dira: gerrak, gastu militarra, inposaketa, eta abar”.\nMilitarrak kuarteletan desfilatzen, 1949an. (Argazkia: Paco Mari/Kutatxeka)\nIldo horretatik, nahiz eta bere garaian kuartelek mugimendu ekonomiko handia sortu inguruko auzoetan, militarrek sortutako kalteak onurak baino askoz handiagoak direla nabarmendu du talde antimilitaristak: “Eragin ekonomikoarekin batera zetozen zenbait militarren jarrera inposatzaileak eta gatazkak. Militar profesionalekin ere arazoak izan dira, EHGAMeko kide bat jipoitu zutenean, adibidez. Bestalde, Urumearen ur goraldietan auzotarrei lagundu dietela nabarmentzen da, baina uholdeen arriskua murrizteko ez zeuden prest meandroko lur zati bat galtzeko edo zubian obra egiteko”.\nHorregatik guztiagatik, kuartelak lekualdatzea albiste txar bat dela deritzote antimilitaristek: “Kuartel berririk ez, ez hemen, ez inon aldarrikatzen jarraituko dugu: kuartel berri batek ez gaitu indarkeriairik gabeko etorkizunera hurbiltzen, eta salatzekoa da kuartel berriaren eraikuntzarekin gastu militarra handitzea, behar sozialak bermatuta ez daudenean”.\nKuartelen lursailean zer?\nDonostiako Udalak 20 urte baino gehiago daramatza kuarteletako lursaila bere eskuetan geratzeko eskatzen, Urumeako ibarrean urbanizatzeke dagoen azken zatia delako. Espainiako Gobernuaren eta EAJren arteko akordioaren berri izatean, Eneko Goia alkateak adierazi zuen lursail horretan 1.600 etxebizitza inguru egingo dituztela, baina Martin, Alonso eta Urzainki kritiko agertu dira proiektuarekin, “kolpetik aberasteko beste operazio urbanistiko bat” izango dela salatu baitute: “Bere garaian, auzo elkarteak udalari planteatu zion lursail horretan unibertsitate campus bat egitea. Izan ere, ez zaigu asko gustatu inoiz hor etxebizitzak egiteko ideia”, gaineratu du Alonsok.\nEra berean, hiriko hainbat eragilek euren iritzia eman dute proiektuaren inguruan: besteak beste, Haritzalde Naturzaleen Elkarteak lursail horretan berdegune handi bat egitea proposatu du, eta Ancora Ondarearen Babeserako Elkarteak eskatu du aintzat hartzeko eraikinen balio historikoa.\nKuartelen lursailaren harira egin beharreko lehenengo galdera zera dela nabarmendu du Ander Gortazar arkitektoak: “Eraikitzen jarraitu behar dugu Donostian? Oso leku interesgarria da, baina ez daukat erantzun zehatzik”. Bestalde, eraikin historikoetako batzuk mantentzearen alde agertu da Gortazar: “Donostian dena babesteko eskatzeko oso zaleak gara. Ez da zertan dena harriz harri babestu behar, baina kuartelek Loiolan izan duten eragina aintzat hartuta, aztertu beharko litzateke behintzat zerbait mantentzea”.\nLitekeena etxebizitzak eraikitzea dela kontuan izanda, Gortazarrek eskatu du orain arte Donostian garatutako hirigintza eredua ez errepikatzeko: “Uste dut nahikoa adostasun dagoela herritarren artean gune hori Txomiñenea 2.0 batean ez bihurtzeko: ez dadila izan soilik lo egiteko balio duen beste auzo homogeneo eta errepikakor bat”. Izan ere, Txomiñenean garatutakoa “hirigintza estilo zaharkitu bat” dela azaldu du arkitektoak: “Auzo berrietan, funtzio nahasketa faltan bota ohi da; iragartzen da zenbat etxebizitza egingo diren, baina ez zer egingo den etxebizitzez gain”.\nBestalde, gardentasunez jokatzeko eskatu dio udalari: “Jendearen inplikazioa ahalbidetzea eskertuko nuke, ahalik eta ideia gehien jasotzeko, originalagoak izateko bidean”. Ildo horretatik, originaltasun falta salatu du Donostiako hirigintzan: “Badaude eredu berritzaileak, eta ez oso urruti. Posible da autorik gabeko auzo bat egitea, autoa erdigunea izatea iraganeko zerbait baita. Loiolako kuarteletako ingurua aproposa da horretarako: 300 metro iparraldera topoaren geltokia dago eta beste 300 metro hegoaldera RENFErena. Gainera, leku laua da eta Intxaurrondotik oso gertu dago. Ez da ideia iraultzaile bat, XXI. mendea da”.\nErlazionatutako edukiaEspainiako erregetzarekin eta armadarekin lotura estua du Loiolako hipikaren historiak


Bera Bera gehiago izan da Zarautz baino Kilometroak 2016ren aldeko partiduan - Bergara - Goiena.eus\nBera Bera gehiago izan da Zarautz baino Kilometroak 2016ren aldeko partiduan\nEneko Azkarate 2016-09-01 08:20\nBi taldeetako ordezkariak partidua hasi aurretik.\nGipuzkoako eskubaloi talde nagusiak nor baino nor gehiago aritu ziren atzo Bergarako Labegaraieta kiroldegian, Kilometroak 2016ren alde. 24-17 nagusitu ziren donostiarrak (atsedenaldian 14-8), txapelketa ofizialak hasi aurreko azken lagunartekoan. Partidua Bergara Kirol Elkarteko Eskubaloi sailarekin elkarlanean antolatu dute. 400 bat lagun elkartu ziren.\nPartiduaren aurretik, bi taldeetako jokalari eta entrenatzaileek, eta Kilometroak 2016ko ordezkariek argazkia atera zuten Demasa pankartarekin batera. Bestalde, Aitziber Lopez de Aretxaga Bergarako Aranzadi Ikastolako lehendakariak eta Nekane Artola Kilometroak Kultur elkartekoak lore sorta bana eman zieten bi taldeetako kapitainei, Alba Menendezi eta Araitz Urtiagari, hurrenez hurren.\nBera Bera hasieratik amaierara arte nagusitu zen, azkar jokatuz, kontraeraso bortitzekin, baina zarauztarrak ere tinko eutsi zioten eta partiduan izan ziren bukaerara arte.\nParekidetasuna da Kilometroak 2016ren balioetako bat. Eta, alde horretatik, atzoko partidua oso garrantzitsua dela azpimarratu du Ekaitz Aranberri koordinatzaileak. "Pozgarria da, benetan, goi mailako emakumezkoen eskubaloi partidu hau ikustera horrenbeste jende etorri izana Labegaraietara" esan du.\nBera Berakoek aurtengo udan jokatu dituzten aurre denboraldiko bost partiduak irabazi dituzte eta beste bi txapelketa irabazi. Aurtengo Ligako eta Kopako txapeldunak Iruñeako Anaitasuna kiroldegian hasiko du ofizialki denboraldia, larunbatean, Superkopan, Barakaldo Zuazoren aurka. Eta, ostean, Txapeldunen Ligako sailkapen fasea jokatuko du irailaren 9an eta 10ean Donostiako Gasca kiroldegian. Hala, Liga txapelketa irailaren 14an hasiko dute donostiarrek, Aula Culturalen aurka.\nZarauztarrak, bestalde, abuztu erdialdetik dabiltza entrenatzen eta irail erdian hasiko dute Liga, iaz zilarrezko mailara jaitsi ostean. Aurreko denboraldian Ohorezkoan aritu ziren Bera Berarekin.


Berri Txarrak-ek MTVren jaialdian eskainiko duen kontzertuak eztabaida piztu du sare sozialetan | Kultura | Berria\nAlde ala kontra, erabiltzaile ugarik izan dute hizpide Berri Txarrak taldeak MTVren jaialdian joko duela. Batzuk atsekabetuta agertu dira, beste batzuk nazioartean ezagunago egiteko aukera baliatzera animatu dute taldea.\nGorka Urbizu Berri Txarrak taldeko abeslari eta gitarra jolea, aurtengo Iruñeko sanferminetan taldeak jo zuen kontzertuan. / Idoia Zabaleta/Foku\nBilboko San Mames estadioan joko du Berri Txarrak-ek azaroaren 3an, Muse eta Chrystal Fighters taldeekin batera, MTVren EMA Europako sarien ekitaldi bezperako jaialdian. Erabakiak eztabaida sortu du Euskal Herriko talde ezagaunenetakoaren zaleen artean.\nBatzuen ustez, taldearentzat kontraesan handiegia da MTVk antolatzen duen jaialdian parte hartzea, Berri Txarrak taldeak bere kantuen hitzetan defendatzen dituen balioak musika kate erraldoiak bultzatzen duen gizarte ereduaren kontrakoak direla iritzita. Hori dela eta, zenbait zale atsekabetuta agertu dira taldearen erabakiarekin.\nEtsipen handia benetan MTV inguruko zirkuan parte hartuko duzuela jakitea ðÂÂÂÂÂÂÂÂÂ#piztubilboitzalimtv\n— Tr@spak (@Trspak1) 18 de octubre de 2018\nDirua da poligrafo bakarra, LOTSA\n— Alex Casares (@alexnaiz) 19 de octubre de 2018\nBeste zale batzuk azalpenak eskatu dizkiote taldeari, MTVren jaialdian parte hartzeko erabakia ulertu nahian.\nMesedez, azaldu hau ya! BTXen zale moduen uste dot azalpen bat derrigorra dala pasetan dabilen dana ulertzeko\n— igor moku (@igormoku) 19 de octubre de 2018\nKontrakoen artean, bere iritzia musika bidez adierazi nahi izan dute zenbaitek. Piztu Bilbo, itzali MTV egitasmoaren kantarekin erantzun duenik bada. Negu Gorriak taldearen MTV antenatik at ekarri dute gogora beste batzuk.\n— Lester Freamon (@estanis14) 18 de octubre de 2018\n— desgaztea (@desgaztea) 18 de octubre de 2018\nBerri Txarrak-ek Bilbon eskainiko duen kontzertuarekin poztu egin dira, aldiz, beste zenbait zale, eta beraien musika eta hitzak nazioartean zabaltzeko aukera baliatzera animatu dute taldea.\n— anemiren (@hegieder) 18 de octubre de 2018\nTaldeari bere balioak baztertzea leporatu diotenei erantzunez, Berri Txarrak-ek bere ibilbidean erakutsi duen jarrera ekarri du gogora zale batek, eta beste talde batzuk ere antzeko erabakiak hartu dituztela argudiatu du Twitterreko hari batean.\n(I) Gogoeta moduan: The Clashek makrokontzertuak ematen zituen eta ondoren greban ziren meatzarientzat edo arrazismoaren aurka jotzen zuen, Mikel Laboak, 300.000 euro jaso zituen Bob Dylanekin, Donostian jo zuenean gure kultura eta mezua zabaltzeko aukera paregabea izan zen...\n— Pantera BelTZ (@Pantera_BelTZ) 19 de octubre de 2018\nKontzertuaren berri eman baino bi ordu lehenago, Berri Txarrak-ek argazki esanguratsua argitaratu du bere Twitter kontuan.\n(ðÂÂÂÂÂÂ· @reaktiu)#hatersgonnahate#InfraTour2018 pic.twitter.com/JU9hdfbUjc\n— Berri Txarrak (@berritxarrak) 18 de octubre de 2018


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Metal Eraikuntzen Irudikapena (Modulua)" topic_facet:"Instalazio termiko eta fluidodunen mantentzea (Heziketa zikloa). Goi maila"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Metal Eraikuntzen Irudikapena (Modulua) Proposatutako gaia: Instalazio termiko eta fluidodunen mantentzea (Heziketa zikloa). Goi maila\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... Instalazio termiko eta fluidodunen mantentzea (Heziketa zikloa). Goi maila 1 Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


ROCPLEX Plastikozko kontratxapatua kalitate handiko 1,0 mm plastikoz estalitako kalitate handiko kontrola da, ekoizpenean zehar babes plastiko bihurtzen dena. Ertzak urarekin barreia daitezkeen pintura akrilikoarekin itxita daude.\nROCPLEX Melamine Board kalitate eta aplikagarritasun handiko ingeniaritza kontratxapatua da, oso erabilia da etxeko dekorazioa, armairuak fabrikatzeko, altzariak fabrikatzeko, etab.\nEgurrean oinarritutako panel ingeniaritza da, bereziki eraikuntzako industrian egiturazko edo egituraz kanpoko helburuetarako erabiltzeko egokia.\nROCPLEX Packing Plywood kalitate eta aplikagarritasun handiko paketatze kontratxapatua da, oso erabilia da paletetarako, ontziratzeko kutxetarako, horma mugatzailea egiteko, etab.\nROCPLEX Egurraren ordezko errendimendu handiko alternatiba iraunkorragoa, ROCPLEXeko Laminatutako Laminatutako Egurra (LVL) habeak, goiburuak eta zutabeak egiturazko aplikazioetan erabiltzen dira pisu minimoak karga handiak garraiatzeko.\nROCPLEX HPL suaren gaineko apainketarako eraikuntzako materialak dira, melamina eta erretxina fenolikoaren murgiltze prozesuan kraft paperarekin egina. Materiala bero eta presio altuarekin egina dago.\nROCPLEX Film Faced Plywood, kalitate handiko zurezko hosto kontratxapatua da, erretxina fenolikoz tratatutako filmez estalita dagoena, ekoizpenean zehar babes film bihurtzen da.\nROCPLEX ateko larruak 80 molde estilo pare ditugula gure esku, ia bezero guztiei eska diezazkiekegu zure ROCPLEX® ateko larruetarako ohiko egur mota eta kolore pertsonalizatuak kontuan hartuta.\nROCPLEX Pine kontratxapatua normalean kalitate handiko produktu bat da, 4 ′ x 8 ′ bi aldeko bi itsas graduko paneletan ⅛ ”eta 1 ″ bitarteko lodieretan.\nROCPLEX nahi duzun moldaketa kontratxapatua.\nGehitu diseinu berria zure egurrezko proiektuei ROCPLEX Bending Contrachapadoarekin.\nRocplex Film Irristagaitz Aurpegia\nROCPLEX irristakorraren aurkako kontratxapatua% 100 urkizko kontrolauzko indartsu sendoa da, irristagaitza eta iraunkorra den film fenoliko iragazgaitzarekin estalita.


Langile bati sexu abusua egin zion gizon bat kaleratzea eskatu dute\nELA, LAB eta CCOO sindikatuek duela asko jakinarazi eta salatu zuten urte askotako borroka, lanean jasandako era guztietako erasoak, edonolako zitalkeria eta mota guztietako presioa izan direla.\nELA, LAB eta CCOO sindikatuak Baztan Bidasoa S.L. Anbulantzia enpresari eta Foru Gobernuari zuzendu zaizkie, ?erantzukizunak bere gain hartu eta langile bat erasotzeagatik kondenatu zuten pertsona bat kaleratzea? eskatzeko.\nEnpresa horretako pertsonal buruari egindako epaiketa amaitu eta egun batzuetara egin dute sindikatuek langilea kaleratzeko eskaera. Bi urte eta erdiko espetxe zigorra ezarri diote, eta sufragio pasiborako eskubidea gauzatzea ere debekatu diote.\nHorrez gain, enpresak jarrera arduragabea izan duela eta kondenatutako langilea karguan utzi dutela salatu dute sindikatuek. ?Pertsona horrek sindikatuen kontra egindakoak ere babestu zituen enpresak, sindikatuen hitzetan.\nInformazio gehiago:Eitb: Langile bati sexu abusua egin zion gizon bat kaleratzea eskatu dute


ZOAZ OLENTZEROREN BASERRIA EZAGUTZERA : Zazpi aldizkaria\nAbe, 2016 invierno, olentzero, casero, Munguia\nEguberri hauetan Olentzeroren baserrira ihesalditxo bat egitea gomendatzen dizugu. Irungo ikastetxeetako batzuek bisitatu dituzte jada Izenaduba Basoko instalazioak, baina zure umeek oraindik ere leku hori ezagutzen ez badute, baduzu plana datozen egun hauetarako.\nIzenaduba Basoa euskal mitologiari buruzko Euskal Herriko lehen interpretazio zentroa da. Zentroa Bizkaiko baserririk zaharrenak eta 6.000 m2. baino gehiagoko kanpoko parke tematiko batek osatzen dute.\nLeku magikoa da hau; bertan, euskal mitologiako pertsonaiak “bizirik” agertzen dira eta beren historiak, mitoak eta kondairak kontatzen dizkigute era ludikoan eta publiko guztiarentzako moduan.\nBaserria Mungian dago (Bizkaian), hau da, Irundik ordubete pasatxora. Garai hauetan gor-denboraldia izaten da; beraz, lekua ezagutzera joateko asmoa baduzu, has zaitez tokia erreserbatzen olentzero@izenaduba.com helbidean edo 943 674 00 61 telefonoan.\nTxango honen gauzarik onena zera da, umeek nahiz nagusiek gauza pilo bat ikasiko duzuela euskal mitologiako pertsonaiei buruz. Olentzeroren etxera iritsi arteko bidean, Lamia batekin, Mari Dominginekin, Tartalorekin eta abarrekin gurutzatuko gara. Baina denek irrikaz espero duten unea Euskadiko ikazkinik famatuenarekin aurkitzeko unea da. Olentzero gela handi batean egongo da gure zain; han, haurrek berarekin hitz egin, argazkiak atera, eta abar egin ahalko dute. Haurrek ezin ahaztuko duten unea izango da.


6.121.916 euroko udal aurrekontua onartu dute - Eskoriatza - Goiena.eus\n6.121.916 euroko udal aurrekontua onartu dute\nIker Barandiaran 2008-02-28 13:57\nEzker Abertzaleak bakarrik bozkatu du aurrekontuaren alde. Aurtengo aurrekontua iazkoa baino milioi bat euro txikiagoa da. Erabilera anitzeko aretoaren proiektua idatzi eta Ibarraundi ingurua hobetu egingo dute, besteak beste. Horrez gain, aurreratu dute 2009an arau subsidiarioak herritarrekin batera aldatuko dituztela.\nEguazten iluntzean onartu zituzten 2008ko udal aurrekontuak. Ezker Abertzalea izan zen aurrekontuen alde bozkatu zuen talde bakarra. EA, EAJ eta PSE abstenitu egin ziren, eta EB-Berdeak taldeak kontra bozkatu zuen. Elizateak taldeko ordezkaria, berriz, ez zen osoko bilkuran izan.\nEAko Karmelo Lezetak argitu zuen abstenitzeko arrazoia zela udal gobernuak behin eta berriro esan duela aurreko agintaldian EAk gauzak txarto egin zituela. EAJko Aitor Urrutiak, bere aldetik, jakinarazi zuen bera Ogasun batzordeko presidentea izan arren bere taldea abstenitu egin zela euren proposamenak kontuan hartu ez dituztelako. PSE-EEko Iñaki Pierrugesek ez zuen azalpenik eman, eta EB-Berdeak taldeko Juan Luis Merinok azaldu zuen ezezkoaren arrazoiak gerora emango dituela.\n2007koak baino txikiagoak\nAurtengo aurrekontuak iazkoak baino txikiagoak dira, miloi bat euro inguruko aldea dute. Pedro Lasagabaster alkateak azpimarratu zuen aurtengoa "minimotako aurrekontua" dela San Juan kale eta Dorletako lanen zorrengatik baldintzatuta daudelako. "Aurten gerrikoa estutzen badugu, datorren urtean inbertsioak eta bestelako ekimenak egiteko moduan egongo gara".\nAurtengo inbertsio handiena erabilera anitzeko lokalarena izango da. Udalak eta Huhezik bat egin dute helburu horrekin, eta proiektua idazteko partida bat onartu dute. Asmoa da erabilera anitzeko lokala mojen zine zaharrean –gaztetxea ere izan zen eraikinean–, Santa Anan kokatzea.\nIbarraundi ingurua hobetu\nBeste inbertsio garrantzitsu bat San Pedro eta Ibarraundi arteko ingurua hobetzeko izango da. Asmoa zen 700.000 euroko gastua egitea, baina ez dute diru nahikorik, eta aurten lehenengo faseari bakarrik helduko diote: San Pedro auzotik Ibarraundi museora irteteko errepidea egitea, hain zuzen ere. Hortaz, gerorako utziko dute inguru horretan parke eta pasealeku bana egitea.\nBestalde, elizateak ere aintzat hartu dituzte, eta horiendako adostutako diru partiden artean auzo elkarteendako gordetakoak nabarmendu daitezke: 60.000 bat euro bereiztu dituzte, Mazmelan eta Zarimutzen auzo lokalak egiteko aukerak izateko.\n2009an, arau subsidiarioak\nPedro Lasagabaster alkateak aipatu zuen bere taldearen asmoa zela aurtengo aurrekontuak herritarren esku-hartzearekin prestatzea, baina azken orduan izan dituzten ezusteengatik ez dela posible izan. Hala ere, nabarmendu zuen 2009an arau subsidiarioak aldatuko dituztela eta herritarren esku-hartzea bultzatuko dutela bai arau subsidiarioak aldatzeko eta baita aurrekontuak prestatzeko ere.


7. astea, akatsik gabea eta arrakastatsua den software bertsioa | Martech Zone\n7. astea, akatsik gabekoa eta arrakastatsua den software bertsioa\nAsteartea, urriaren 9, 2007 Osteguna, ekaina 11, 2009 Douglas Karr\nHau 7. astea da nire lan berrian eta ospatzeko sekulako astea izan da. Gure Lineako eskaerak lehia jendetsutik bereizten eta azkar egiten ari da. Datorren astean Tampara jaitsiko gara hegan, beste jatetxe frankizia batekin hitz egiteko, herrialdeko handienetako batekin.\nBezero horiek erakartzen dituena erraza da. Eskaera jatetxera heltzen dugu. Horixe da kontua, ezta? Lineako eskaerak egiten dituzunean, produktua azkar eta zehazki jasotzea espero duzu. Lehiaketa batzuk aurrealde ikaragarriekin eta ezinbesteko biluziekin lotzen ziren. Itxura bikaina duten arren, ez dute jatetxearen eskaera jasotzen. Ezin baduzu eskaera zehatza eman, garaiz eta ziurtatu duela egin duela ... negoziatik atera besterik ez duzu egin behar.\nBadira garraio irtenbide bat eraiki duten 'fly-by-night' enpresa batzuk, eta badira ideia bikainak dituzten beste enpresa batzuk, baina, besterik gabe, ezin dituzte entregatu talentua edo lidergoa falta dutelako. Onenaren onena duen konpainian sartu nintzen. Sektorean sekulako talentua, arkitekto eta garatzaile izugarriak ditugu eta batez ere dena batzeko grina.\nHasita, Zaindaria erabaki kontzienteak hartu zituen talentu handiko jendearengan inbertitzeko, irtenbide sendoa, eta orduan industrian lanean hasi ziren. Ordaintzen hasi da. Salmenta puntuaren integrazioaren atzean dagoen arkitektura munduko merkataririk handienak harro egongo liratekeen mezularitza esparrua da. Gure enpresari falta zitzaion gauza bakarra teknologoa zen trafikoa zuzentzeko ... hortxe sartu nintzen.\nNire lana Nascarreko banderak astintzen dituen tipoa bezalakoa dela suposatzen dut. Ez dut pilotuek bezain talentu handirik, ezta jabeek ere, ezta kaputxapean dagoen bezain harrigarria ere. Baina lasterketari begira nago, arazo bat dugunean bandera horia altxatzen, gelditu behar dugunean gorria astintzen eta gure epeak betetzen ditugunean bandera koadroduna astintzen. Erronka izugarria da, baina profesional hauetaz inguratuta oso ondo pasatzen dut! Eta mutila azkar mugitzen ari gara!\nAzken asteetan gure garatzaileek Call Center Enterprise Integration bat osatu eta kaleratu dute, gure Call Center-ek inoiz ikusi duen onena izendatu duena. Nire lehen produktuaren diseinua izan zen Zaindaria, beraz, benetan sentitu nuen etxeko korrika egin behar genuela. Garapen taldeak nire eskakizunak hartu zituen eta itxaropen guztiak gainditzen zituzten hobekuntza sorta bat eraiki zuen. Akatsik gabe funtzionatzen du eta beste hainbat erabileretarako eskalagarria da.\nOnarpen bilera inoiz izan dudan dibertigarrienetakoa izan zen ... ez zen galderarik izan eta 10 minutuko iraupena izan zuen. Aplikazioa erakutsi genuen eta onartu egin zuten. Egina!\nJatetxeen Industria Nazionaleko bezeroarentzako posta elektroniko bidezko marketin programa pilotua kaleratu genuen. Posta elektronikoaren diseinua eta mezularitza gidatzeko gakoak eman zizkidaten. Aurretiazko emaitzak industriaren B2B erantzun tasa estandarrak dira.\nGaur ere proiektuaren atzerapena hartu dugu eta aplikazioan ezagutzen den azken akatsa ezabatu dugu. Hobekuntzan lan egiten ari gara, azpiegitura aldaketarako planak egiten (beharrezkoak izan aurretik) eta aplikazioaren hurrengo bertsioak garatzen (eskatu aurretik). Neure buruari erronka ematen diot baliabide guztiak gertutik ikustea eta guretzat lanean ari garen talde anitzak kudeatzea, baina harrigarriak izan dira 7 aste!\nNorbaitek pintxatu nau!\nTags: ebaylinkedintokiko erosketen bilaketaMilomilo eskuratukonfigurazio linkedin\nDouglas Karr Tuesday, October 9, 2007 Thursday, June 11, 2009\nBadator Blog Ekintza Eguna 2007!\nVerizon PPC 6700 bat daukat, hau egitea gustatuko litzaidake ...\nUrratsa 10, 2007 at 11: 54 AM\nZorionak, Doug. Horrek irakurtzeak antzara eman zidan!\nOct 10, 2007 10-n: 46 PM\nEskerrik asko Julie! Benetan zoriontsu izan naiz kontratatu ninduen, fidatu zitzaidan eta beharrezko iruditzen zitzaizkidan aldaketak egiteko ahalmena eman zidan erakundea aurkitu nuelako. Beti da harrigarria langileek utzitakoan zer egingo duten!


Euskaltzaindiak EH-Bilduko ordezkariak hartu ditu\nAkademiak Bilbon duen egoitza nagusira hurbildu dira, goizez, Rebeka Ubera, Jasone Agirre eta Iñaki Irazabalbeitia Eusko Legebiltzarreko EH-Bilduko ordezkariak. Euskaltzaindiak alderdi desberdinekin dauzkan harremanen inguruabarrean egin da bilkura hau.\nEH-Bilduko Legebiltzar taldeak legealdi honetarako ezarri dituen lan-ildoak aurkeztu dizkie Euskaltzaindiko Zuzendaritza osatzen duten Andres Urrutia, Adolfo Arejita, Sagrario Aleman, Xabier Kintana eta Erramun Osari.\nBesteak beste, Hezkuntzaz eta Hizkuntza politikaz jardun dute, ordu bete iraun duen bileran, eta aurrerantzean ere harreman bide honetan sakontzeko asmoa agertu dute batzuk zein bestetzuk.\n(EH-Bilduko ordezkariak, Akademiaren Zuzendaritzako kideekin, goizeko bilera hasi aurretik)\nEiTBko hedabideetan kalitatezko euskara bultzatzeko akordioa sinatu du Euskaltzaindiak\nMaite Iturbe EiTBko zuzendari nagusiak eta Andres Urrutia euskaltzainburuak 2020ra arteko lankidetza-hitzarmena sinatu dute, gaur, EiTBren Bilboko egoitzan.\nAkordioaren bitartez, euskara eredu estandarra zabaltzen lagunduko du erakunde publikoak, bere plataforma eta hedabide guztietan; horrez gain, euskalkien aberastasuna bistaratzen eta balioan jartzen ere ahaleginduko da. Bestetik, EiTBren testu-masa erabiltzen jarraitzeko aukera ematen zaio Euskaltzaindiari.\nMaite Iturbe: “Itun honek berma eta babesa ematen digu euskara alorrean; beraz, etorkizunean ere bidelagun izango dugu Euskaltzaindia, gure hedabideetan kalitatezko euskara estandarra erabili eta bultzatzen lagunduko diguna”.\nAndres Urrutia: “Bi erakundeen arteko aspaldiko elkarlan bat badago, jarraikortasun bat, Akademiarentzat Euskal Telebista guztiz estrategikoa baita, giltzarria, besteak beste, bere hedabideen bitartez Akademian erabakitzen ditugun hainbat eta hainbat ohar eta arau bideratu eta gizarteratzen direlako”.\nGehiago irakurri: EiTBko hedabideetan kalitatezko euskara bultzatzeko akordioa sinatu du Euskaltzaindiak Iruzkin berria idatzi\nEuskaltzaindiaren Hiztegia, Karmel aldizkarian\nMakina-Xemeingo karmeldarrek argitaratzen duten aldizkarian euskarazko hiztegigintzaren errepasoa egiten du Patxi Uribarren euskaltzainak, tarteka, Akademiaren azken hiztegiari buruzko datu ugari ematen dituela.\nUribarrenek berak dioen moduan, "hainbatek burututako lan oparoa" da Euskaltzaindiaren Hiztegi berria, iaz argitaratu zena (paperean zein Interneten).\nOhikoa duen legez, bestelako gaiak ere jorratzen ditu Karmel-ek bere azken zenbakian (296.a): 'Azaroa euskal atsotitz bildumetan' (Patxi Juaristi); 'Karmel 2008-2016: bibliografia' (Julen Urkiza); 'Liberalismoaren aldeko euskarazko sermoi inprimatu bat, hirurteko liberalaren garaian -1820-1823-' (Cesar Gallastegi, Jabier Esteban Ochoa de Eribe); 'Estatuko itzulpen sariaz -sentimenduak eta gogoetak-' (Luis Baraiazarra); 'Kultura gauzatu errukiaren eraginez, kristau arnasa dauan unibersidadean' (Lontzo Zugazaga); 'Amoris laetitia' -Maitasunaren poza- (A. Olea); 'Madagaskarretik mezu interesgarria. Herria eta ebanjelizazioa' (D. Amundarain); 'Sindrome psikiatrikoak hobeto ulertzeko' (Roman Garmendia); 'Jean Pitrau pastorala' (Joseba Aurkenerena); 'Uherra ispilu' (I. Bordaren poemak); Barne-izaera' (Luis Baraiazarraren olerkiak).\nEuskaltzaindiaren hiztegi berria ondo erabiltzeko saio praktiko bi antolatu dituzte EIZIEk eta Akademiak\nEuskaltzaindiaren Hiztegi berriaren bertsio digitala ondo erabiltzeko eta bilaketak ahalik eta modu eraginkorrenean egiteko gako batzuk eskainiko dira bi saiotan.\nSaio hauek, EIZIEko bazkideentzat antolatuak, urtarrilaren 24an eta 25ean egingo dira. Lehena, Donostian Euskaltzaindiak duen ordezkaritzan (Luis Villasante Euskararen Ikergunea, Tolare baserria), eta, bigarrena, Akademiak Bilbon duen egoitzan (Plaza barria, 15).\n17:00etatik 19:00etara egingo dira eta doakoak izango dira. Hori bai, parte hartu nahi duenak izena eman beharko du, urtarrilaren 18a baino lehen, esteka honetan bertan.\nHiazinto Fernandorena Setien euskaltzain urgazle eta ikastolen bultzatzailea hil da\nUrte luzez, eskalgintzan jardun zuen urnietarrak. 86 urte zituela zendu da.\nLazkaoko ikastolen sortzaile eta euskal udalekuen bultzatzaileetako bat izan zen Fernandorena; honela, euskaltzain urgazle izendatu zuen Akademiak, 1967ko abuztuan.\nDuela bi urte omenaldia egin zioten Andoainen, eta 'Jaxinto, ikastolen lemazain' liburuan aletu zituzten bere ekimen eta gogoak.\nXabier Kintana: "Euskaltzaindiak begi onez ikusten ditu euskararen alde egiten diren ekimen guztiak"\nDonostia eta Europako hizkuntzak perspektiba sozio-historikotik aztertu dira, gaur, Euskaltzaindiak antolatu duen mintegian\n'Euskaltzaindia, euskararen hizkuntza-duintasunaren ispilu'\nEuskaltzaindiaren ikuspegia, Garapen Kontseiluaren geroaz\n"Ghero" antzerki emanaldia Donostiako Victoria Eugenia antzokian


Udalak barazkigintza ekologikoari buruzko ikastaroa antolatu dau marti-apirilerako\nGaldakaoko udalak, Ingurumen eta Garapen Iraunkorreko Arloaren bitartez, barazkigintza ekologikoari buruzko ikastaroan inskripzioa egiteko epea otsailaren 16an zabalduko dau eta otsailaren 26an amaituko da. Ikastaroa martian eta apirilean izango da, 16 urtetik gorakoei zuzenduta.\nIkastaroak ondoko egutegia izango dau:\n. Taldea euskaraz: martiaren 3tik 31ra, barikuetan, 17:30etik 19:30era.\n. Taldea gaztelaniaz: martiaren 9tik apirilaren 6ra, eguenetan, 18:30etik 20:30era.\nEra honetan, barazkigintza ekologikoa eta, aldi berean, aisialdia era osasuntsuan eta prozesu naturaletatik hur sustatzen jarraitu gura dogu. Gainera, horrek balio erantsia dauka, izan be, geure elikagaiak osagai kimiko barik sortuko doguzalako. Ikastaroa, Egiako ortu ekologikoen dinamizatzailea dan Xabier Gómezek emongo dau.\nIkastaroak 10 orduko iraupena izango dau eta Torrezabal Kultur Etxean emongo da, saio bat izan ezik, berau Egiako ortu ekologikoetan egingo dalako. Inkripzioa egiterakoan, hizkuntza aukeratu behar da (euskara ala gaztelania).\nIkastaroa doakoa da baina aurretik inskripzioa egin beharra dago. Plaza mugatuak dagoz (16) eta inskripzio-hurrenkeraren arabera adjudikatuko dira. Udalerrian erroldatuta dagozanak lehentasuna izango dabe.\nInskripzioa bertaratuta egin lei ESAN bulegoan, telefonoz (944 010500-Luzapena: 275) edota web-orriaren bidez: udalaren web-orriko (www.galdakao.eus) behealdean dagoan "Informazio eskaera"ren formularioa betez edo e-mail bat bialduz (esan@galdakao.net), kasu bietan "Inskripioa barazkigintza ekologikoari buruzko ikastaroan" egiteko dala adierazoz. Era berean, lehentasunez gura dozun hizkuntza ofiziala adierazo behar da, eta arazorik legokeen beste hizkuntzan egiteko, gehienek beste horretan eskatu badabe.\nIkastaro honen helburua da, oinarrizko aspektu teorikoak eta praktikoak zabaldu ahal izatea, autokontsumorako barazki arruntenen laborantza ekologikoan lehenengo pausoak emon ahal izateko.\nEduki nagusienak neurriko txikiko laborantza ekologikoaren hastapenak dira: printzipioak, klima, laborantzaren egutegia. Era berean, ondoko gaiak landuko dira: substratu egokiak, ongarri organiko motak eta prebentziozko tratamentu naturalak. Horrez gain, laborantzen asoziazioari buruzko zertzeladaren bat emongo da, bertoko bariedadeen garrantzia eta landara usaintsuak.


Ilusioz ateratzen dugu; iritsi da Kultur Bonoa — Kulturaz\nIlusioz ateratzen dugu; iritsi da Kultur Bonoa\nIlusioz ateratzen dugu; iritsi da Kultur Bonoa Bosgarrenez aterako dugu bonoa. Dagoeneko eskura daiteke Sanagustin kulturgunean. Herrian dgun eskaintza anitzari eta handiari erantzuteko modu xume bat da; txarteltxo txiki bat, baina balore handikoa gure ustetan. https://www.kulturaz.eus/albisteak/ilusioz-ateratzen-dugu-kultur-bonoa https://www.kulturaz.eus/albisteak/ilusioz-ateratzen-dugu-kultur-bonoa/@@download/image/Kultur Bonoa_2017_kartela_A3+weba.jpg\nBosgarrenez aterako dugu bonoa. Dagoeneko eskura daiteke Sanagustin kulturgunean. Herrian dgun eskaintza anitzari eta handiari erantzuteko modu xume bat da; txarteltxo txiki bat, baina balore handikoa gure ustetan.\nAurreko urteetako helburu eta ezaugarri berberekin jarraitzen du Kultur Bonoak. 2017a gerturatzen ari zaigun honetan, ikusi du argia bono berriak.\nKulturak balore asko dituela konbentzituta egiten dugu lan; baloreak eta balioak; balio hezitzaileak esaterako, baina balio ekonomikoa ere badu eta hori ere baloratu egin behar da. Kultura ez da denborapasarako gehigarri bat bakarrik; kulturak ekonomian eragiten du eta askoren lanbidea ere bada. Gu geu gara horren adibide, Kulturaz Azpeitiko Kooperatiba. Kultumetria izeneko azterketan ateratako emaitzen arabera, kooperatibak 25 pertsonei eman die lana eta ekonomian edukitako eraginak 23 lanpostu berri sortarazi ditu inguruan, horietatik 4 lanpostu bigarren sektorean eta 18 hirugarrenean (2011-2015 urteak aztertuta ateratako ondorioak dira). Kulturatik bizitzea zaila da eta hori artista guztiei entzungo diegu. Kulturatik baino, guk kulturarekin bizi nahi dugu, eta horregatik ateratzen dugu ilusioz Kultur Bonoa.\nKultur Bonoa Kulturaz Azpeitiko Kultur Kooperatibaren ekimena da eta Udalak ere parte hartzen du. 2017an zehar antolatuko ditugun kontzertu, dantza, antzerki eta jaialdietarako abantailak eskaintzen ditu. Orain arte bezala, ikuskizunetan aniztasunari eutsiz jarraituko dugu guztion gustuko gauzak ekartzen saiatuz, aniztasuna eta orekak kontuan izanik. Bonoarekin erabiltzaileari erraztasunak eman nahi dizkiogu, ahalik emankizun gehienetara joateko.\nSalgai dago datorren urterako bonoa, eta iazko ezaugarri berak izango ditu txartelak, eta 60 euroren trukean eskuratu daiteke Sanagustin kulturgunean. Dena den, langabetuek, jubilatuek nahiz Gazte txartela dutenek %50eko deskontua izango dute, beraz, 30 euroren trukean erosi ahal izango dute. Ohi bezala, salgai jarriko den bono kopurua mugatua izango da.\nHemen bonoaren inguruko zenbait argibide eta datu:\n- Kultur ekitaldien kontsumoa sustatzea eta handitzea.\n- Azpeiti mailako kontsumoa bultzatzea, jendea herrian gera dadin edo hona etor dadin.\n- Herritarrek bonoaren bidez abantaila ekonomikoak izatea.\n- Urteko bonoa izango da, alegia, 2017koa.\n- Transferiblea da. Ez du izenak pisurik, jabeak garrantzirik, zenbakiak baizik. Txartelak numeratuak dira eta hori da kontrolatzen dena, txartel zenbaki horren erabilera kopurua.\n- Txartela derrigor aurkeztu behar da erabiltzeko.\n- Urteko prezioa 60 eurokoa da (iazko bonoaren berezko balioa 175 bat eurokoa izan zen).\n- Langabetuek, jubilatuek, Gazte txartel jabeek eta ikasle txartel jabeek %50ko deskontua izango dute. Beraz, 30 eurotan eskuratu ahal izango dute.\n- Ekitaldien kontsumoa agortuz gero beste bat eros daiteke. Aurretik ez. Norbanako bakoitzak txartel bat izango du, gehienez.\n- Salduko den txartel kopurua mugatua izango da, eta Sanagustin kulturgunean salduko dira.\n- Txartela dutenentzat sarrerak erreserbatu egingo dira zutikako ekitaldietan. Sarreran bonoa erakutsita, orduan jasoko da sarrera. Baina bestelakoetan ez da erreserbarik egingo eta lehenago eskuratu beharko dira sarrerak; hori bai, deskontuarekin.\nHauexek dira kultur bonoarekin lor daitezkeen abantailak:\n- 8 kontzertu doan. Nahi diren kontzertuak.\n- Antzerki edo dantzako 4 ikuskizun %50eko deskontuarekin.\n- Jaialdi eta Topaketak (Antzerki Topaketak eta sor daitezkeenak) %50eko deskontuarekin.\n- Umeentzako ikuskizunak doan (ume bat + heldu bat).\nEskuratu eta erabili txartela!


Irailaren 17an Axpen egingo da Euskal HerrikoArtzai Txakur Txapelketaren 50. Edizioa - Gerediaga Elkartea\nIrailaren 17an Axpen egingo da Euskal HerrikoArtzai Txakur Txapelketaren 50. Edizioa\nEdizio berezia izango da aurtengoa. Txapelketak 50 urte beteko ditu. Irailaren 17an egingo da Axpen (Atxondo) Euskal Herriko Txapelketa eta herrialdeko bakoitzeko lehen sailkatu biek parte hartzeko aukera izango dute.\nUrtero legez, lehenengo herrialdeka egingo dira txapelketak eta ostean izango da Euskal Herrikoa. Dagoeneko Euskal Herriko Artzai Txakurren Txapelketa Antolatzaileek Elkarteak finkatu ditu herrialdez herrialde egingo diren txapelketen lekuak eta datak.\nIparralde: Baigorrin, uztailaren 24an, 16:30ean\nAraba: Araian, abuztuaren 15ean, 18:00etan.\nNafarroa: Uharten, abuztuaren 28an, 17:00etan.\nBizkaia: Mungian, irailaren 3an, 17:30ean.\nGipuzkoa: Legazpin, irailaren 4an, 18:00etan.\nEuskal Herrikoa: Axpen (Atxondo), irailaren 17an, 17:30ean.\nGerediaga Elkarteak antolatzen du Euskal Herriko txapelketa eta aurtengoa edizio berezia izanik, egun osoko jaia egiteko asmoa dago. Bizirik dauden orain arteko txapeldunei ere omenaldia egingo zaie.\n1966an egin zen lehen txapelketa. Mañarian izan zan, Bizkarra baserri aurreko landetan. Guztira 14 txakur eta artzainek parte hartu zuten. Urte haretan goizez egin zen txapelketa eta lehen txapelduna Serafin Etxanobe mañariarra izan zen, Riki takurrarekin. Orduko kronikek diote, 10.000 ikusle izan zirela txapelketa jarraitzen. Ikusmin handia sortu zuen txapelketak, NODOk ere grabatu zuen.


Zuzenbidea eta naziogintza I.: Europako arautegiak Euskal Herri osoan aritu ahal izateko eskaintzen duen aukera. Frantziako justizia sistema: prozedura zibila eta penala. :: ikasi :: Udako Euskal Unibertsitatea\nZuzenbidea eta naziogintza I.: Europako arautegiak Euskal Herri osoan aritu ahal izateko eskaintzen duen aukera. Frantziako justizia sistema: prozedura zibila eta penala.\nUdako Ikastaroak :: Ekonomia, Zuzenbidea eta Jurisprudentzia\nData: 2015(e)ko uztailaren 8a\nOrdutegia: Asteazkena . 9:00-12:00/14:00-16:00\nMatrikula-epearen bukaera: 2015(e)ko uztailaren 1a\nMuga bat dugu, eta muga horren ondorioz, bi legedi erabat desberdinak, eta Herri bezala mugaren bi aldeetan, gaitasun gabezi ikaragarria zuzenbide prozesal guztian eta zuzenbide material gehienean edo inportanteenean legislatu ahal izateko, hortaz, ditugun tresnak izanda, zuzenbidearen arlotik, nola ihardun dezakegu nazio ikuspegiarekin, nola ihardun dezakegu naziogintzan?\nGaia zabala denez, bi partetan banatuko dugu ikastaroa. Aurtengo edizioan Europar Batasunak abokatuei Euskal Herri osoan aritzeko eskaintzen dizkien aukerak ikusiko ditugu, baita Frantziako antolaketa juridikoa eta prozedura nagusienak ere.\n2016ko edizioa Merkatal Zuzenbidea eta Zuzenbide Administratiboan kokatuta, eraketa desberdinak baitira mugaren bi aldeetan, eta trafiko merkantilean aritu ahal izateko egon daitezken diru-laguntzen aipamena.\nAbokatua. Donibane Lohitzune.\nUPV/EHUko Zuzenbide fakultateko Zuzenbide Filosofiako irakaslea.\nEuropar Batasunak Euskal Herri osoan aritu ahal izateko eskaintzen dituen aukeren azterketa: Bolkestein Zuzentaraua, 98/5/CE Zuzentaraua…\nFrantziako antolaketa juridikoaren ezagutza.\nProzedura Zibila eta Penalaren prozedura nagusienen azterketa.\nBaionako Justizia Epaitegia edo Abokatuen Elkargora bisita.\nHego Euskal Herriko abokatuei eta interesa duen orori Frantziako prozedura judiziala erakutsi, prozedura garrantzitsuenak aurkeztu eta zein aukerak dauden mugaz bestalde trafiko juridikoan lan egiteko, Bolkestein Zuzentaraua eta 98/5/CE Zuzentaraua.\nGoizean eskola magistrala irakasleak prestatuko du materialarekin. Bazkalondoren Baionako Justizia Epaitegira bisita edo Abokatuen Elkarte Prestuari bisita.\nAbokatu euskaldunei zuzendua eta interesa duen orori.\nikastaroa, Baiona, Euskal Herria, Europar Batasuna, euskal abokatuak